একুশে জুলাইয়ের চাপ থেকে রেহাই পেতে শহরবাসীর এক্সিট রুট মেট্রোই সাত সকালে বিকল। কবি সুভাষ থেকে ছাড়ার পরই শহিদ ক্ষুদিরাম স্টেশনে এসে যান্ত্রিক গোলযোগে বিকল দমদমগামী মেট্রো। প্রায় আধঘণ্টার ওপর একইভাবে দাঁড়িয়ে থাকে ট্রেনটি। বন্ধ হয়ে যায় আপ লাইনের সমস্ত ট্রেন চলাচল।  ট্রেন না পেয়ে অফিস টাইমের মেট্রো যন্ত্রণায় হিমশিম অবস্থা যাত্রীদের। একুশের মেট্রো এদিন যেন বনগাঁ লোকাল। ভিড়ে ঠাসা। গোদের ওপর বিষ ফোঁড়া বাড়তি ভিড়ে স্টেশনে স্টেশনে মেট্রোর দরজাই আর বন্ধ হয় না। প্রতি স্টেশনেই গোঁত্তা খেতে খেতে এগিয়েছে ট্রেন। মেট্রোয় এসেও তাই অনেকেরই অফিসে পড়েছে লাল ঢ্যাঁড়া। পাতাল থেকে বেরিয়ে হাঁফ ছেড়েছেন যাত্রীরা।